CELEX: C2004/179/19
Language: sk
Date: 2004-07-10 00:00:00
Title: Vec C-221/04: Žaloba podaná 27. mája 2004 Komisiou Európskych spoločenstiev proti Španielskemu kráľovstvu

10.7.2004   
            
            
               SK
            
            
               Úradný vestník Európskej únie
            
            
               C 179/9
            
         Žaloba podaná 27. mája 2004 Komisiou Európskych spoločenstiev proti Španielskemu kráľovstvu
   (Vec C-221/04)
   (2004/C 179/19)
   Komisia Európskych spoločenstiev zastúpená M. van Beek a G. Valero Jordana, ktorí si zvolili adresu na doručovanie v Luxemburgu, podala 27. mája 2004 na Súdny dvor Európskych spoločenstiev žalobu proti Španielskemu kráľovstvu.
   Komisia Európskych spoločenstiev navrhuje, aby Súdny dvor:
   
               —
            
            
               určil, že Španielske kráľovstvo porušilo svoje povinnosti z článku 12 odsek 1 a prílohy VI smernice Rady 92/43/EHS (1) z 21. mája 1992 o ochrane prirodzených biotopov a voľne žijúcich živočíchov a rastlín tým, že úrady Kastílie a Leónu povolili v rôznych súkromných poľovníckych revíroch rozmiestňovanie slučiek s brzdou;
            
         
               —
            
            
               zaviazal Španielske kráľovstvo nahradiť trovy konania.
            
         Žalobné dôvody a hlavné argumenty
   Povolenia na lov líšok slučkami vydané úradmi Kastílie a Leónu porušili z dvoch dôvodov článok 12 odsek 1 a prílohu VI smernice Rady 92/43/EHS.
   Po prvé bolo v okresoch Aldeanueva de la Sierra a Mediana de Voltoya povolené použitie slučiek s brzdou, čo je spojené s úmyselným lovom alebo rušením obzvlášť chráneného živočíšneho druhu, o ktorý má Spoločenstvo záujem, Lutra lutra (vydry riečnej), uvedenej v prílohe IV smernice. Samotné španielske úrady potvrdili, že sa v predmetných okresoch vydry vyskytujú.
   Po druhé slučky s brzdou nie sú selektívnym prostriedkom lovu, keďže by sa mohli, okrem zvierat, ktorých lov je zamýšľaný (v tomto prípade líšky), uloviť všetky zvieratá. Argument španielskych úradov, že povolenia obsahujú ustanovenie, ktoré zaväzuje oslobodiť ostatné druhy, neznamená, že sú pasce selektívnymi; zajaté zvieratá by totiž mohli pri pokuse oslobodiť sa zraniť sa, až po amputácie.
   
      (1)  Ú. v. ES L 206, 22.7.1992, s. 7